Suchinthana/ta-wikipedia huggingface dataset:
ஒரு மலரின் பயணம்

ஒரு மலரின் பயணம் () என்பது 1985 இந்திய தமிழ்த் திரைப்படமாகும். திரைப்படத்தினை முக்தா சீனிவாசன் இயக்கி இருந்தார். இத்திரைப்படத்தில் முரளி ஊர்வசி சுலக்சனா ஆகியோர் முக்கிய வேடங்களில் நடித்தனர்.
திரைப்படம் எழுத்தாளர் அனுராதா ரமணன் எழுதிய நாவலின் அடிப்படையில் அமைந்தது. தமிழ்த் திரைப்படம் 7 ஜூன் 1985 ஆம் ஆண்டு வெளியானது.

நடிகர்கள்

ஆதாரங்கள்

வெளி இணைப்புகள் 
 

1985 தமிழ்த் திரைப்படங்கள்
தமிழ்ப் புதினங்களை அடிப்படையாக கொண்ட திரைப்படங்கள்
முக்தா சீனிவாசன் இயக்கிய தமிழ்த் திரைப்படங்கள்
இந்தியத் தமிழ்த் திரைப்படங்கள்
கீமோ புரோவா போர்போரா மகளிர் கல்லூரி

கீமோ புரோவா போர்போரா மகளிர் கல்லூரி  (Hemo Prova Borbora Girls' College) என்பது 1969-இல் அசாமின் கோலாகாட்டில் நிறுவப்பட்ட மகளிர் பொதுப் பட்ட கல்லூரி ஆகும். இந்தக் கல்லூரி திப்ருகர் பல்கலைக்கழகத்துடன் இணைக்கப்பட்டுள்ளது. இக்கல்லூரி கலைப் பிரிவில் இளங்கலை பட்டப் படிப்புகளை வழங்குகிறது.

பின்னணி 
கீமோ ப்ரோவா போர்போரா பெண்கள் கல்லூரி 1969-ஆம் ஆண்டு கோலாகாட் மாவட்ட பெண்களுக்கான உயர் கல்வி நிறுவனமாக நிறுவப்பட்டது. இக்கல்லூரியை நிறுவும் பணியில் நன்கொடையாளர் அலோக் சி. போர்போரா ரூ. 75,000 வழங்கி தனது தாய் கீமோ புரோவா போர்போராவின் நினைவாக, கோலாகாட் மாவட்டத்தின் கிராமப்புறங்களில் பெண்களிடையே உயர்கல்வியின் முன்னேற்றத்தை ஊக்குவிப்பதே முதன்மை நோக்கமாகக் கொண்டு நிறுவினர். முதல் தொகுதி மாணவர்களுடன் கல்லூரியானது 22 சூலை1969 அன்று கோலாகாட் அரசு பெசுபருவா மேல்நிலைப் பள்ளியின் உறைவிடத்தில் தொடங்கியது. பின்னர் கல்லூரி தற்போது உள்ள இடத்திற்கு மாற்றப்பட்டது. இங்கு நிரந்தர கட்டமைப்புகளுடன் செயல்படுகிறது. மேலும் புது தில்லியில் உள்ள பல்கலைக்கழக மானியக்குழுவின் அங்கீகாரத்துடன் தேதியத் தர மதிப்பீட்டுக் குழுவின் "ஏ" தரத்துடன் கல்விப் பணியாற்றி வருகின்றது.

துறைகள் 

 அசாமிய மொழி
 சமசுகிருதம்
 ஆங்கிலம்
 வரலாறு
 பொருளியல்
 கல்வியியல்
 அரசியல் அறிவியல்
 மனையியல்
 சமூகவியல்

மேற்கோள்கள்

வெளி இணைப்புகள் 
 

அசாமில் உள்ள மகளிர் பல்கலைக்கழகங்களும் கல்லூரிகளும்
மை நேம் ஈஸ் லோ கிவான்

மை நேம் ஈஸ் லோ கிவான் ( My Name Is Loh Kiwan ) என்பது 2024 ஆம் ஆண்டு வெளிவந்த தென் கொரிய நாடகத் திரைப்படமாகும். இப்படத்தை கிம் ஹீ-ஜின் எழுதி இயக்கியுள்ளார். சாங் ஜூங்-கி மற்றும் சோய் சுங்-யூன் ஆகியோர் நடித்துள்ளனர். 2019 இல் வெளியிடப்பட்ட எழுத்தாளர் சோ ஹே-ஜின் எழுதிய ஐ மெட் லோ கிவான் என்ற புதினத்தை அடிப்படையாகக் கொண்டு திரைப்படமாக எடுக்கப்பட்டுள்ளது. பெல்ஜியத்திற்குத் தனியாகப் பயணம் செய்யும் வட கொரிய நாட்டைச் சேர்ந்த ஒருவரின் கதையை படம் சொல்கிறது. இது மார்ச் 1, 2024 அன்று நெற்ஃபிளிக்சில் உலகம் முழுவதும் வெளியிடப்பட்டது.

கதைச் சுருக்கம் 
பெல்ஜியத்தில் அகதியாக இருக்க ஒப்புதல் பெற தீவிரமாக முயற்சிக்கும் வட கொரிய நாட்டைச் சேர்ந்த லோ கிவான் (சாங் ஜூங்-கி) மற்றும் கொரிய-பெல்ஜியத்தைச் சேர்ந்த வாழும் விருப்பத்தை இழந்துவிட்ட முன்னாள் துப்பாக்கிச் சுடுதல் வீராங்கனையான  மரி (சோய் சுங்-யூன்) மற்றும்  சுற்றி கதை நகர்கிறது.

 லோ கிவானாக சாங் ஜூங்-கி
 மேரியாக-சோய் சுங்-யூன்

துணை நடிகர்கள் 

 கிவானின் தாயாக கிம் சுங்-ரியுங்.
 மரியின் தந்தையாக ஜோ ஆன் சுல்.
 மரியின் தாயராக லீ ல-வா.
 கிவான் தொழிற்சாலையில் சந்திக்கும் கொரிய-சீனராக லீ சங் ஹீ.
 கிவானின் தாய் மாமாவாக சியோ ஹியூன்-வூ.
 பெல்ஜியம், மதுபான கடை உரிமையாளராக வால் செர்சியூப்

தயாரிப்பு 
பிப்ரவரி 8, 2023 அன்று, சாங் ஜூங்-கி, சோய் சுங்-யூன், ஜோ ஹான்-சுல், கிம் சுங்-ரியுங், லீ இல்-ஹ்வா, லீ சாங்-ஹீ, சியோ ஹியூன்-வூ ஆகியோரின் நடிப்பில் படத்தின் தயாரிப்பை நெற்ஃபிளிக்சு உறுதிப்படுத்தியது.

பிப்ரவரி 24, 2023 அன்று, அங்கேரியில் படப்பிடிப்பு தொடங்கியதைக் காட்டும் புகைப்படத்தை சாங் ஜூங்-கி வெளியிட்டார்..

வெளியீடு 
இந்தப் படம் மார்ச் 1, 2024 அன்று பிரத்தியேகமாக  நெற்ஃபிளிக்சில் வெளியிடப்பட்டது.

மேற்கோள்கள்

வெளி இணைப்புகள் 
 
 
 

தென் கொரியாவில் படமாக்கப்பட்ட திரைப்படங்கள்
தென் கொரிய நாடகத் திரைப்படங்கள்
நெற்ஃபிளிக்சு அசல் திரைப்படங்கள்
2024 திரைப்படங்கள்
கிம் சுங்-ரியுங்

கிம் சுங்-ரியுங் ( Kim Sung-ryung ) (பிறப்பு; பெப்ரவரி 8, 1967) ஓர் தென் கொரிய நடிகையும் அழகுப் போட்டியின் வெற்றியாளரும் ஆவார். இவர் மிஸ் கொரியா 1988 பட்டம் வென்றார். பின்னர் மிஸ் யுனிவர்ஸ் 1989 போட்டியில் தனது நாட்டைப் பிரதிநிதித்துவப்படுத்தினார். கொரிய தொலைக்காட்சி செய்தி நிகழ்ச்சியான என்டர்டெயின்மென்ட் வீக்லியில் நிருபராக கிம் தனது வாழ்க்கையைத் தொடங்கினார். 1991 ஆம் ஆண்டில், காங் வூ-சுக்கின் ஹூ சா தி டிராகன்ஸ் க்ளாஸ்? என்ற திரைப்படத்தில் கிம் ஒரு  திரைப்பட நடிகையாக அறிமுகமானார். இருப்பினும் அடுத்த பத்தாண்டுகளில் இவர் தொலைக்காட்சியில் மிகவும் தீவிரமாக இருந்தார். ஷேடோஸ் இன் தி பேலஸ்,  ரெயின்போ ஐஸ்  அதைத் தொடர்ந்து தி கிளையண்ட் (2011), மிஸ்டர். XXX-கிஸ்ஸர் (2012), தி ஃபேடல் என்கவுன்டர் (2014), மற்றும் தி டார்கெட் (2014). ஆகியவற்றில் குறிப்பிடத்தக்க துணைப் பாத்திரங்களுடன் 2007 இல் பெரிய திரைக்குத் திரும்பினார். தனது நாற்பது வயதில் யு ஆர் பியூட்டிஃபுல் (2009), தி சேசர் (2012), யாவாங் (2013), தி ஹெய்ர்ஸ் (2013), மற்றும் ஃப்ளவர் ஆஃப் குயின் (2015) ஆகிய தொலைக்காட்சி நாடகங்களுக்காகவும் கிம் அறியப்பட்டார்.

மேற்கோள்கள்

வெளி இணைப்புகள் 
 
  
 Kim Sung-ryung at Y.One Entertainment 

தென் கொரிய தொலைக்காட்சி நடிகைகள்
தென் கொரியத் திரைப்பட நடிகைகள்
வாழும் நபர்கள்
1967 பிறப்புகள்
தன்வி கண்ணா

தன்வி கண்ணா (Tanvi Khanna பிறப்பு:23 ஜூலை 1996) ஓர் இ்ந்தியச் சுவர்ப்பந்து விளையாட்டு வீராங்கனை ஆவார். இவர் செப்டம்பர் 2023 இல் இந்திய பெண்கள் சுவர்ப்பந்து தரவரிசை பட்டியலில் முதலிடம் பிடித்தார். மேலும் இந்தியாவின் சிறந்த சுவர்ப்பந்து வீரர்களில் ஒருவராகக் கருதப்படுகிறார்.

வாழ்க்கை 
தன்வி 2018 ஆசிய விளையாட்டுப் போட்டிகளில் தனது முதல் ஆசிய விளையாட்டுப் போட்டியில் பங்கேற்றார், மேலும் பெண்கள் அணி போட்டியில் வெள்ளிப் பதக்கம் வென்றார். 2019 மகளிர் ஆசிய தனிநபர் வாகையாளர்ப் போட்டியில் பங்கேற்றார் மற்றும் காலிறுதிக்கு முன்னேறினார். காலிறுதிப் போட்டியில் சக தேசிய சுவர்ப்பந்து வீரர்களில் ஒருவரான ஜோஷ்னா சின்னப்பாவிடம் தோல்வியடைந்தார்.

தன்வி கண்ணா 2023 ஆசிய விளையாட்டுப் போட்டிக்கான மகளிர் சுவர்ப்பந்து அணியிலும் இடம் பெற்றிருந்தார். செப்டம்பர் 2023 இல், தரவரிசையில் இந்தியாவின் முதன்மை சுவர்ப்பந்து  வீராங்கனையானார், மேலும் உலகத் தரவரிசையில் 69 வது இடத்தைப் பிடித்தார்.

மேற்கோள்கள் 

கொலம்பியா பல்கலைக்கழக முன்னாள் மாணவர்கள்
வாழும் நபர்கள்
1996 பிறப்புகள்
இந்திய விளையாட்டு வீரர்கள்
கையெழுத்து (எழுத்து)

<div class="thumb tmulti tright"><div class="thumbinner multiimageinner" style="width:292px;max-width:292px"><div class="trow"><div class="tsingle" style="width:170px;max-width:170px"><div class="thumbimage" style="height:184px;overflow:hidden"></div></div><div class="tsingle" style="width:118px;max-width:118px"><div class="thumbimage" style="height:184px;overflow:hidden"></div></div></div><div class="trow"><div class="tsingle" style="width:126px;max-width:126px"><div class="thumbimage" style="height:137px;overflow:hidden"></div></div><div class="tsingle" style="width:162px;max-width:162px"><div class="thumbimage" style="height:137px;overflow:hidden"></div></div></div><div class="trow"><div class="tsingle" style="width:162px;max-width:162px"><div class="thumbimage" style="height:193px;overflow:hidden"></div></div><div class="tsingle" style="width:126px;max-width:126px"><div class="thumbimage" style="height:193px;overflow:hidden"></div></div></div> வரலாறு முழுவதும் வெவ்வேறு மொழிகளில் வெவ்வேறு கையெழுத்துகளின் எடுத்துக்காட்டுகள்; மேல் இடமிருந்து கடிகார திசையில்: ஏசாயா சுருள், ஒரு திருமுறை , வொய்னிச் கையெழுத்துப் பிரதி, கம்யூனிச அறிக்கை, அமெரிக்க அரசியலமைப்பு, கிரேக்கத்தின் விளக்கம்</div></div>கையெழுத்து (Handwriting) கையில், பேனா அல்லது கரிக்கோல் போன்ற எழுத்துக் கருவியைக் கொண்டு எழுதுவதாகும். இது பெரிய எழுத்து மற்றும் கூட்டெழுத்து ஆகிய இரண்டினையும் உள்ளடக்கியதாகும். ஆனால்,மரபார்ந்த  வனப்பெழுத்து அல்லது எழுத்துரு ஆகியவற்றில் இருந்து வேறுபட்டதாகும். ஒவ்வொரு நபரின் கையெழுத்தும் தனித்துவமானதாகும். எனவே, ஒரு ஆவணத்தின் எழுத்தாளரை சரிபார்க்க இதைப் பயன்படுத்தலாம். ஒரு நபரின் கையெழுத்து மோசமடைவது பல்வேறு நோய்களின் அறிகுறியாகும் அல்லது அதன் விளைவாகும். தெளிவான மற்றும் ஒத்திசைவான கையெழுத்தை உருவாக்க இயலாமை டிஸ்கிராஃபியா என்று அழைக்கப்படுகிறது.

தனித்தன்மை 
கையொப்பம் அல்லது வழக்கமாக எழுதுவது எதுவாயினும் ஒவ்வொரு நபருக்கும் தனிப்பட்ட கையெழுத்துப் பாணி உள்ளது. பண்பாட்டுச் சூழல் மற்றும் ஒருவர் எழுதக் கற்றுக் கொள்ளும் முதல் மொழியின் எழுத்து வடிவத்தின் சிறப்பியல்புகள் ஆகியன ஒருவரின் சொந்த தனித்துவமான கையெழுத்துப் பாணியின் வளர்ச்சியில் முதன்மையான தாக்கத்தை ஏற்படுத்துகின்றன.  தோற்றம் மற்றும் மரபியல் ஆகியவற்றைப் பகிர்ந்து கொள்ளும் ஒரே மாதிரியான இரட்டையர்கள் கூட ஒரே கையெழுத்தைக் கொண்டிருப்பதில்லை. 

கையெழுத்தின் சிறப்பியல்புகள் பின்வருமாறு:

 எழுத்துக்களின் குறிப்பிட்ட வடிவம், எ.கா. அவற்றின் வட்டத்தன்மை அல்லது கூர்மை
 எழுத்துகளுக்கு இடையே வழக்கமான அல்லது ஒழுங்கற்ற இடைவெளி
 எழுத்துக்களின் சாய்வு
 ஒத்திசைவுப் பாங்கு அல்லது இலயமின்மை
 காகித அழுத்தம்
 எழுத்துக்களின் சராசரி அளவு
 எழுத்துக்களின் தடிமன்

மேற்கோள்கள் 

கையெழுத்து உளவியல்
எழுத்து வழக்கு

எழுத்து வழக்கு (Letter case) என்பது குறிப்பிட்ட மொழிகளின் பெரிய எழுத்துக்கள் (uppercase) மற்றும் சிறிய சிற்றெழுத்து (lowercase) ஆகிய எழுத்துக்களுக்கு இடையே உள்ள வேறுபாடு ஆகும்.  எழுத்து முறைகளானது, மஜுஸ்குல் (தொன்மைக்கால எழுத்துமுறை வகையில் பெரிய எழுத்து) மற்றும்  மைனஸ்குல் (ஏழாம் நூற்றாண்டில் உருவாக்கப்பட்ட ஒரு விரைவு எழுத்து முறை- சிற்றெழுத்து) ஆகிய இரண்டு இணையான எழுத்துக்களைக் கொண்டுள்ளன. சில இணை எழுத்துகள் ஒரே வடிவத்தைக் கொண்டுள்ளன, மேலும் அவை அளவுகளில் மட்டுமே வேறுபடுகின்றன (எ.கா.  அல்லது  ), ஆனால் மற்றவற்றிற்கு வடிவங்கள் வேறுபட்டவை (எ.கா.,  அல்லது  ) . இரண்டு வழக்கு மாறுபாடுகளும் ஒரே எழுத்தின் மாற்றுப் பிரதிநிதித்துவங்களாகும்: இவை ஒரே பெயரையும் உச்சரிப்பையும் கொண்டவை மற்றும் பொதுவாக அகரவரிசையில் வரிசைப்படுத்தும்போது ஒரே மாதிரியாகக் கருதப்படுகின்றன.

சொற்களஞ்சியம் 

பெரிய எழுத்து மற்றும் சிறிய எழுத்துக்கள் இரண்டு தொடர்ச்சியான சொற்களாக எழுதப்படலாம், அவை சொல்லிடையிணைப்புக்குறியுடன் இணைக்கப்பட்டுள்ளன அல்லது ஒற்றை வார்த்தையாக எழுதப்படலாம். பாரம்பரியமாக, பெரிய எழுத்துக்கள் ஒரு தனி ஆழமற்ற தட்டு அல்லது சிறிய எழுத்துக்களை வைத்திருக்கும் பெட்டிகளுக்கு மேலே சேமிக்கப்படும்.

பெரிய எழுத்து 
ஒரு சொல்லின் முதல் எழுத்தை பெரிய எழுத்திலும், மீதமுள்ள எழுத்துக்களை சிறிய எழுத்திலும் எழுதுவதனை பெரிய எழுத்தின் பயன்பாடு எனலாம். பெரிய எழுத்துக்கான விதிகள் மொழியின் அடிப்படையில் மாறுபடலாம் அல்லது இதனை வரையறை செய்வது மிகவும் சிக்கலானவையாக இருக்கலாம். பரவலாக தனிப் பெயர்ச்சொல்லின் முதல் எழுத்து பெரியதாக இருக்கும்.

மேற்கோள்கள் 

அச்சுக்கலை
அகரவரிசைகள்
தென்மேற்கு சீனா

தென்மேற்கு சீனா (Southwestern China, ) என்பது  சீனாவின் தென்பகுதி நிலங்களைக் குறிக்கிறது. இப்பகுதியான் மேற்குப்புறத்தில் கடலோர மலைகள் (东南丘陵) சூழ்ந்து உள்ளன. மறுபுறம் திபெத்திய பீடபூமி உள்ளது. இவ்வாறு வேறுபட்ட நிலப்பகுதிகளால் கரடுமுரடாகவும், வேறுபட்டும் உள்ள நிலப்பகுதிகளைக் கொண்டுள்ளது. எடுத்துக்காட்டாக, இந்நிலத்தின் கிழக்குப்புறம் சுண்ணாம்புக் கரடாலான  யுன்னான்-குய்சோ உயர்நிலம் உள்ளது. இந்நிலத்தின் பெரும்பகுதி யாங்சி ஆறு ஓடி, மூன்று ஆழ்பள்ளத்தாக்குகளை, இதன் வடகிழக்கு பகுதியில் உருவாக்கியுள்ளது. இப்பகுதிகளில் சிலவற்றை 230 பொது ஊழி காலத்தில் சின் அரசமரபு பேரரசர் சின் சி ஹுவாங் இணைத்துக் கொண்டார்.

இவ்வாறு வேறுபட்ட நிலப்பகுதிகளில் வாழும் மக்களிடையேயும், வேறுபடும் தனித்துவ சமூக பழக்க வழக்கங்கள் காணப்படுகின்றன. 1970 பிறகு இங்குள்ள கிராம மக்களிடம் வேகமான வளர்ச்சி காணப்படுகிறது. இருபத்தியொன்றாம் நூற்றாண்டின் முற்பகுதிகளில், சீன நாட்டின் சீனாவின் இனவழிச் சிறுபான்மையினர் 50% வாழ்கின்றனர். இப்பகுதி மக்கள் தனித்துவமான தென்மேற்குமாண்டரின் மொழி என்பதைப் பேசுகின்றனர்.

இவற்றையும் காணவும் 
 நடு சீனா
 தென்சீனா
 கிழக்கு சீனா
 வடகிழக்கு சீனா
 வடமேற்கு சீனா
 தென்கிழக்கு சீனா

மேற்கோள்கள் 

சீனாவின் பகுதிகள்
தென்சீனா
இலாபா பூண்டு

இலாபா பூண்டு (The Laba garlic) என்பது புளிங்காடியால் பதப்படுத்தப்பட்ட பூண்டு வகையைக் குறிக்கிறது. இதன் செயற்கை நிறம் மரகத பச்சையாகும் அல்லது கடல்நீலம் ஆகும். இதன் சுவை காரமாகவும், சற்று நறுமணத்துடன் இருக்கும். சீன ஆண்டின் (சந்திர நாட்காட்டி) 12வது மாதத்தின் எட்டாம் நாளில் இலாபா திருநாள் வருகிறது. அத்திருநாளைக் குறிக்கும் வகையில் இப்பெயர் உருவானது.

அதனால் இவ்வாறு தாயரிக்கப்படும் பூண்டு வகையை, இலாபா பூண்டு என அழைப்பர். இது தயாரிக்கப்படும் பகுதி சீனாவின் வடபகுதியாகும். சீனப் புத்தாண்டு அன்று இப்பூண்டினையும் வைத்து கொண்டாடுவர்.

மேற்கோள்கள் 

பூண்டு வகைகள்
சீன உணவுகள்
சில்பா ரானடே

சில்பா ரானடே (Shilpa Ranade, பிறப்பு 1966) என்பவர் ஒரு இந்திய வடிவமைப்பாளர், இயங்குபடத்தர், திரைப்பட படைப்பாளி, கல்வியாளர் ஆவார். இவர் 2001 ஆம் ஆண்டு முதல் ஐஐடி பாம்பேயில் உள்ள தொழில்துறை வடிவமைப்பு மையத்தில் ஆசிரியராகப் பணியாற்றி வருகிறார். இவர் சேனல் 4, UK இக்காக இயங்குபட குறும்படங்களை இயக்கியுள்ளார். மேலும் இவரது படங்கள் உலகம் முழுவதும் திரையிடப்பட்டு, மிகவும் மதிப்புமிக்க திரைப்பட விழாக்களில் பாராட்டுகளைப் பெற்றுள்ளன. விருது பெற்ற இயங்குபட திரைப்படமான கூபி கவையா பாகா பஜய்யா என்பது இவரது கடைசி முழு நீள திரைப்படமாகும். இது டொராண்டோ சர்வதேச திரைப்பட விழாவில் உலகளவிளான பார்வையாளர்களுக்குத் திரையிடப்பட்டது. நஜா கோஸ் டு ஸ்கூல் மற்றும் மணிஸ் டையிங் ஆகியவை இவரது மற்ற படங்கள் ஆகும்.

துவக்க வாழ்க்கையும் கல்வியும் 
இதன் தன் குழந்தை பருவத்தில், ஓவியம், கலை போன்றவற்றில் ஆழ்ந்த ஆர்வம் கொண்டவராக இருந்தார். இவருடைய பெற்றோர் இவருக்கு ஆர்வமுள்ள ஒரு துறையில் தொழிலைத் தொடர ஊக்குவித்தனர். 10 ஆம் வகுப்புக்குப் பிறகு, இவர் பயனுறு கலையைப் பயில முடிவு செய்தார். அதற்காக மும்பையில் உள்ள சர் ஜே. ஜே இன்ஸ்டிடியூட் ஆப் அப்ளைடு ஆர்ட் கல்வி நிறுவனத்தில் இவர் விளக்கம் மற்றும் காணொளியில் நிபுணத்துவம் பெற்றார். பின்னர் இவர்  பம்பாய் ஐ. ஐ. டி. இல்  காட்சித் தொடர்பியலைப் பயில முடிவு செய்தார். 1989 இல், இவர் மேம்பட்ட விளக்கப்படம் மற்றும் காணொளியில் நிபுணத்துவம் மற்றும் வடிவமைப்பில் பட்டம் (காட்சி தொடர்பு)  பெற்றார். முறையாக இயங்குபடத்தைப் பயில, லண்டனில் உள்ள ராயல் காலேஜ் ஆஃப் ஆர்ட்டில் அனிமேஷனில் எம். பில் படித்தார். படிப்பின் ஒரு பகுதியாக இவர் 'சுதேசி படங்கள் மற்றும் சமூக தொடர்புடைய அனிமேஷனுக்கான கதைகள்' என்ற தலைப்பில்   ஆய்வறிக்கையை உருவாகினார்.

தொழில் 
2001 இல், இவர்  பம்பாய் ஐ. ஐ. டி  இல் தொழில்துறை வடிவமைப்பு மையத்தில் பணிக்கு சேர்ந்தார். மேலும் இயங்குபட மையத்தின் முதல் பட்டப்படிப்பை உருவாக்க  பொறுப்பேற்றார். அதன் முதல் தொகுதி மாணவர்கள் 2006 இல் பட்டம் பெற்றனர்.

ஸ்காலஸ்டிக், ஏக்லவ்யா, பிரதம் மற்றும் கரடி டேல்ஸ் உள்ளிட்ட நாட்டின் முன்னணி பதிப்பகங்களின் குழந்தைகளுக்கான வெளியீட்டிற்காக ஏராளமான புத்தகங்களையும் இவர் விளக்கப்படங்களை உருவாக்கியுள்ளார்.

இவரது அண்மைய முயற்சியில் இரண்டு பெரிய தொகுதிகள் உருவாக்கபட்டன. இவை பிளாண்ட் லைப் மற்றும் சைல்டு பார்மர்ஸ்' ஆகியவை ஆகும். 'பிளாண்ட் லைப்' என்பது குட்டையான மற்றும் உயரமான தாவரங்கள் குறித்த குழந்தைகளின் உணர்வுகளை வரைந்து எழுதும் ஒரு தொகுப்பு ஆகும். ' சைல்டு பார்மர்ஸ் ' என்பது தற்கொலை செய்து கொண்ட விதர்பா விவசாயிகளின் குழந்தைகளின் வாழ்க்கையை சித்தரிக்கிறது.

2013 ஆம் ஆண்டில், இவர் தனது முதல் முழு நீள இயங்குபடத்  திரைப்படமான கூப்பி கவையா பாகா பஜையா படத்தை சில்ட்ரன்ஸ் ஃபிலிம் சொசைட்டி ஆஃப் இந்தியாவுக்காக இயக்கினார். இந்த படம் 1915 ஆம் ஆண்டு  உபேந்திரகிஷோர் ராய் சௌத்ரி எழுதிய சிறுவர் கதையின் தழுவலாகும். இவரது இந்தப் படம் டொராண்டோ சர்வதேச திரைப்பட விழாவில் திரையிடப்பட்டது. மேலும் பூசன் கொரியா, மாமி இந்தியா, டிஐஎஃப்எஃப் துபாய், என்ஒய்சிஎஃப்எஃப் நியூயார்க் போன்ற பட விழாக்களில் திரையிடப்பட்டது.

இவர் குழந்தைகளுடன் நெருக்கமாகப் பணிபுரியத்தக்க புத்தகங்கள் மற்றும் திரைப்படங்களைத் தயாரித்து குழந்தைகளுக்கான உள்ளடக்கத்தை உருவாக்கும் டாம்ரூவின் நிறுவன உறுப்பினராகவும் உள்ளார். ஸ்காலஸ்டிக், ஏக்லவ்யா, பிரதம், கரடி கதைகள் போன்ற நாட்டின் முன்னணி வெளியீட்டாளர்கள் குழந்தைகளுக்கு வெளியிடும் ஏராளமான புத்தகங்களுக்கு அவர் விளக்கப்படங்களை உருவாக்கியள்ளார்.

மேற்கோள்கள் 

1966 பிறப்புகள்
இந்தியப் பெண் திரைப்பட இயக்குநர்கள்
வாழும் நபர்கள்
உலக தாவரவள இணைநிலை

உலக தாவரவள இணைநிலை (World Flora Online (WFO)) என்பது இணையம் சார்ந்து, உலகத்தாவரத் தரவுகளை, உலக மாந்தர் அனைவருக்கும் தரும் இணையதளம் ஆகும். இத்தளம் திறந்த அணுகல் உள்ள இத்தரவுதளமானது, 2012 ஆம் ஆண்டு அக்டோபர் மாதம் முதல் செயற்படத் தொடங்கியது.

பின்புலங்கள் 
இத்தளத்தினை தொடங்குவதற்கு முன், 2010 ஆம் ஆண்டு கியூ தாவரவியல் அமைப்பு, மிசோரி தாவரவியல் பூங்காவுன் இணைந்து, தாவரப்பட்டியல் (The Plant List) என்ற இணையதளத்தினைத் தொடங்கியது. அதன் வேறுபட்ட, மேம்பட்ட வடிவமாக, இந்த உலக தாவரவள இணைநிலை இணையதளம் உருவாக்கப்பட்டது.  அதன்படி, 2020 ஆம் ஆண்டுக்குள் உலக தாவர வள ஆவணங்களை (Flora (publication)) கொண்டு செயற்படத் திட்டமிட்டது. 

2020 ஆம் ஆண்டை இலக்காக வைத்துத் தொடங்கப்பட்ட இத்திட்டமானது, ஐக்கிய நாடுகளின் பல்லுயிரியல்பு கருத்தரங்கு (United Nations Convention on Biological Diversity) திட்ட அறிக்கைகளை இலக்காகக் கொண்டதாகும். இதன்படி, திரட்டப்படும் தரவுகளால், உலகில் தாவரங்களின் அழிந்து வரும் தன்மை, உயிரின வளங்களை ஆய்ந்தறிய வழிவகுத்தது. இந்த ஆய்வுகளானது, பன்னாட்டு உயிரின ஆய்வு அமைப்புகளின் ஒருங்கிணைந்த ஒத்துழைப்புகளினால் விளைந்தது எனலாம். இவ்வமைப்புகள் இறுதியாக  தாவர வளங்காப்புக்கான பன்னாட்டு உத்தி (Global Strategy for Plant Conservation) (GSPC) என்பதனை அறிவித்தது. அந்த அறிவிப்பு யாதெனில், “இணைய இணைப்பின் வழியே தெரிந்த தாவரவளங்களை அமைத்தல்” என்பதாகும்.

இதையும் காணவும் 
 பன்னாட்டுத் தாவரப் பெயர்கள் குறிப்பேடு
 உலகத் தாவரங்கள் இணைநிலை

மேற்கோள்கள்

துணைநூல்கள் 

 
 
 
 , மேலும் காண்க உலகத் தாவரப்பட்டியல் (குறிப்பு:[உலகத் தாவரப்பட்டியல் (The Plant List) என்பது தற்போது powo தளத்தோடு இணைக்கப்பட்டதாகத் தெரிகிறது?.)

தாவரவியல் பெயரீடு
தாவர வகைப்பாட்டியல்
பெண்களைக் கௌரவிக்கும் விருதுகளின் பட்டியல்

பெண்களைக் கௌரவிக்கும் விருதுகளின் பட்டியல் (List of awards honoring women) என்பது பெண்களைக் கௌரவிக்கும் குறிப்பிடத்தக்க விருதுகள் பற்றிய தொகுப்பாகும். இது ஊடகங்கள், அறிவியல் மற்றும் தொழில்நுட்பம் மற்றும் விளையாட்டு ஆகிய துறைகளில் சிறந்து விளங்கும் பெண்களுக்கு வழங்கப்படுகிறது. மேலும் இந்த விருதுகள் பெண்களை ஊக்குவிக்கும் விதத்தில் வழங்கப்படுகிறது. விருதுகளை வழங்கும் அமைப்புகள், பிராந்தியம் மற்றும் நாடு ஆகியவற்றின் அடிப்படையில் பட்டியல் கீழே கொடுக்கப்பட்டுள்ளது. ஆனால் சில விருதுகள் உலகெங்கிலும் உள்ள பெண்களுக்கு வழங்கப்படுகிறது.

பன்னாட்டு விருது

அமெரிக்கா

ஆசியா

ஐரோப்பா

ஓசியானியா

மேலும் பார்க்கவும் 

 நோபல் பரிசு பெற்ற பெண்களின் பட்டியல்

மேற்கோள்கள்
நமனங்குளம்

நமனங்குளம் என்பது இலங்கையில் வட மாகாணத்தின்  முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது துணுக்காய் பிரதேச செயலாளர் பிரிவில் அமைந்துள்ளது. இது மாங்குளத்துக்குத் தெற்கே சுமார் 20 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

முல்லைத்தீவு மாவட்டத்தில் உள்ள ஊர்களும், நகரங்களும்
பகாருயோங்

பகாருயோங் அல்லது மலையபுரம் ஆங்கிலம்: Pagaruyung; Malayapura; Malayupura)  மினாங்கபாவு: Karajaan Pagaruyuang; Pagaruyung Dārul Qarār) என்பது 18-ஆம் நூற்றாண்டில் சுமத்ரா தீவில் இருந்த ஒரு பேரரசு ஆகும். மேற்கு சுமத்ராவின் மினாங்கபாவ் மன்னர்களின் வசிப்பிடமாகவும்; ஓர் இராச்சியமாகவும் இருந்தது. முந்தைய மலையபுரம் அரசு, தற்போது இந்தோனேசியாவில் பகாருயோங் என்று அழைக்கப்படுகிறது.

தற்போதைய காலத்தில் பகாருயோங் என்பது இந்தோனேசியா, பத்துசங்கார், தானா டாத்தார் பிராந்தியத்தின் தஞ்சோங் இமாஸ் துணை மாவட்டத்தில் ஒரு கிராமமாக உள்ளது. 

பகாருயோங் நிறுவப்படுவதற்கு முன்பு, பகாருயோங் இராச்சியம் மலையபுரத்தின் ஒரு பகுதியாக இருந்தது. அமோகபாசா கல்வெட்டு (Amoghapasa inscription) பதிவுகளின்படி சுவர்ணபூமி என்று முன்பு அழைக்கப்பட்ட சுமத்திரா நிலப்பகுதியில் பகாருயோங் இராச்சியத்தை ஆதித்தியவர்மன் என்பவர் தோற்றுவித்ததாக அறியப்படுகிறது.

வரலாறு

14-ஆம் நூற்றாண்டில், ஆதித்தியவர்மன் எனும் சாவக அரசர், ஜாவாவை ஆட்சி செய்த சிங்காசாரி, மஜபாகித் பேரரசுகளுடன் நட்புறவு கொண்டிருந்தார். அதன் பின்னணியில் ஜாவா தீவின் மேற்குப் பகுதியில் மினாங்கபாவு பேரரசை தோற்றுவித்தார். மினாங்கபாவ் பீடபூமியில் மினாங்கபாவு பேரரசு தோற்றுவிக்கப்பட்டது. அதன் பின்னர் ஆதித்யவர்மன், 1347-ஆம் ஆண்டில் இருந்து 1375-ஆம் ஆண்டு வரை 28 ஆண்டுகள் மினாங்கபாவு பேரரசை ஆட்சி செய்தார்.

மத்திய சுமத்திராவில் ஒரு மாநிலமாக இருந்த மலையபுரத்தின் அரசராக இருந்தவர் ஆதித்தியவர்மன். இந்த மலையபுரம் (Malayapura), தற்போது பகாருயோங் (Pagarruyung) என்று அழைக்கப்படுகிறது.

ஆதித்தியவர்மன்

1309-இல் இருந்து 1328 வரை, மஜபாகித் பேரரசை ஆட்சி செய்த ஜெயநகாரா என்பவரின் ஒன்றுவிட்ட சகோதரர் ஆதித்தியவர்மன். இவர் திரிபுவன இராஜா எனும் பேரரசரின் பேரனும் ஆவார். மஜபாகித் பேரரசின் மூத்த அமைச்சராக ஆதித்தியவர்மன் இருந்த போதுதான் மினாங்கபாவு பேரரசைத் தோற்றுவித்தார்.

ஆதித்தியவர்மன் மறைந்த பிறகு, மினாங்கபாவு பேரரசு மூன்று சிற்றரசுகளாகப் பிரிந்து போயின. மூன்று அரசர்கள் தனித்தனியாக ஆட்சி செய்தனர். இராஜா ஆலாம், இராஜா ஆடாட், இராஜா இபாடாட் எனும் மூன்று அரசர்கள். சுருக்கமாக இராஜா தீகா செலோ (Rajo Tigo Selo) என்று அழைக்கப் பட்டார்கள்.

காட்சியகம்

மேலும் காண்க
 இந்தோனேசியாவின் வரலாறு
 இந்திரபுர இராச்சியம்
 நெகிரி செம்பிலான்
 ஆதித்தியவர்மன்
 மினாங்கபாவு மக்கள்
 ஆதித்திய வர்மன் அருங்காட்சியகம்

மேற்கோள்கள்

வெளி இணைப்புகள்

மலேசிய வரலாறு
 
குடியேற்றவாதத்துக்கு முந்திய இந்தோனேசிய அரசுகள்‎
சுமாத்திரா வரலாறு
மினாங்கபாவு
பூமிகா (திரைப்படம்)

பூமிகா (Bhumika) என்பது 1977 ஆம் ஆண்டு ஷியாம் பெனகல் இயக்கத்தில் வெளிவந்த இந்தியத் திரைப்படமாகும். இப்படத்தில் ஸசுமிதா பாட்டீல், அமோல் பலேகர், அனந்த் நாக், நசீருதீன் ஷா மற்றும் அம்ரிஷ் பூரி ஆகியோர் நடித்திருந்தனர்.

இந்தத் திரைப்படம் மராத்தி மொழி பிரபலமான நன்கு அறியப்பட்ட, ஒரு பரபரப்பான மற்றும் வழக்கத்திற்கு மாறான வாழ்க்கையை நடத்திய மராத்தி மேடையின் சாங்டியே அய்காவின் நடிகை மற்றும் 1940களின் திரை நடிகை ஹன்சா வட்கர் என்பவரின் நினைவுக் குறிப்புகளை அடிப்படையாகக் கொண்டதாகும். ஹன்சா வட்கர் ஒரு நபரின் அடையாளம் மற்றும் சுய-நிறைவுக்கான தேடலில் கவனம் செலுத்துகிறார்.  சுமிதா பாட்டீல் ஒரு துடிப்பான பதின்பருவ புத்திசாலித்தனமான பெண்ணாகத் தொடங்கி ஆழமாக காயப்பட்ட நடுத்தர வயதுப் பெண்ணாக மாறுவது வரையிலான கதாபாத்திரத்தில் வலுவான நடிப்பை வழங்கியிருந்தார்.

இப்படம் இரண்டு தேசிய திரைப்பட விருதுகளையும் ஃபிலிம்பேர் சிறந்த திரைப்பட விருதையும் வென்றது. இது கார்தேஜ் திரைப்பட விழா 1978, சிகாகோ திரைப்பட விழாவிற்கு போன்ற திரைப்பட விழாக்களில் கலந்து கொள்ள அழைக்கப்பட்டது. அங்கு அதற்கு கோல்டன் பிளேக் விருது 1978-ஆம் ஆண்டில் வழங்கப்பட்டது. மேலும் 1986 இல் இது அல்ஜீரியாவின் படங்களின் திருவிழாவிற்கு அழைக்கப்பட்டது.

மேற்கோள்கள் 

1977 இந்தித் திரைப்படங்கள்
இந்திய இந்தித் திரைப்படங்கள்
இலட்சுமி மஜூம்தார்

இலட்சுமி மஜூம்தார் (Lakshmi Mazumdar) என்பவர் தில்லியைச் சேர்ந்த சாரணியர் ஆவார். இவர் நவம்பர் 1964 முதல் ஏப்ரல் 1983 வரை இந்தியச் சாரணர் சங்கத்தின் வழிகாட்டிகளின் தேசிய ஆணையராக இருந்தார். மேலும் சங்க உலக பெண் வழிகாட்டி/பெண் சாரணர் மையத்தின் கட்டுமானத்தை மேற்பார்வையிட்டவர் ஆவார். இது 16 அக்டோபர் 1966 அன்று உலகத் தலைவர் வழிகாட்டி, திருமதி ஓலவ் பேடன்-பவல் திறக்கப்பட்டது.  .

மஜும்தார் 1922-இல் மிக இளம் வயதிலேயே சாரணிய அமைப்பில் சேர்ந்தார். இந்தியா சுதந்திரம் அடைந்த பிறகு, இவர் அதிக பொறுப்புகளை வகித்தார். 1969-ஆம் ஆண்டு மஜும்தாருக்கு வெண்கல ஓநாய் விருது வழங்கப்பட்டது. இது உலக சாரணர் இயக்கத்தின் உலக அமைப்பின் தனிச்சிறப்பு ஆகும். இது உலக சாரணர் குழுவினால் உலக சாரணர்களுக்கான சிறப்பான சேவைகளுக்காக வழங்கப்படும் விருதாகும்.

மஜும்தருக்கு இந்திய அரசு 1965-இல் பத்மசிறீ விருதினை வழங்கிச் சிறப்பித்தது.

மேற்கோள்கள்

வெளி இணைப்பு 
 http://www.bsgindia.org/
பத்மசிறீ விருது பெற்ற சமூகப்பணியாளர்கள்
இறந்த ஆண்டு குறிப்பிடப்படவில்லை
சுபாசினி மிசுதிரி

சுபாசினி மிசுதிரி (Subhasini Mistry-பிறப்பு 1943) என்பவர் ஓர் இந்தியச் சமூக சேவகர். இவர் 23 வயதில் நான்கு குழந்தைகளுடன் விதவையானார். வீட்டுப் பணிப்பெண்ணாக வேலை செய்தும், காய்கறிகள் விற்றும், கூலித் தொழிலாளியாக வேலை செய்தும் வாழ்க்கையில் சிரமப்பட்டார். இவர் ஏழைகளுக்காக "மனிதநேய மருத்துவமனை" என்ற தொண்டு மருத்துவமனையைக் கட்டினார். 2018ஆம் ஆண்டில், இவரது சமூகப் பணியைப் பாராட்டி, இந்தியாவின் நான்காவது உயரிய குடிமகன் விருதான பத்மசிறீ விருதை இந்திய அரசு இவருக்கு வழங்கியது. 2017-இல் இந்தியாவை மாற்றும் பெண்கள் விருது பெற்ற 12 பேரில் இவரும் ஒருவர்.

இளமையும் பணிகளும் 
சுபாசினி மிசுதிரி 1943-இல் கொல்கத்தாவில் உள்ள குல்வா கிராமத்தில் ஒரு ஏழை விவசாயி குடும்பத்தில் பிறந்தார். இவருக்கு 12 வயதில் திருமணம் நடந்தது. காய்கறி வியாபாரியான இவரது கணவர், 12 ஆண்டுகளுக்குப் பிறகு ஒரு பொதுவான நோய்க்கு மருத்துவ உதவி பெற முடியாமல் இறந்தார். சுபாசினி மிசுதிரி நான்கு குழந்தைகளை வளர்க்கச் சிரமப் பட்டார். இவரது மரணத்திற்குப் பிறகு, மிசுதிரி தனது கணவர் மருத்துவ வசதி இல்லாததால் எதிர்கொண்ட சிரமங்களை வேறு யாரும் சந்திக்க விடக்கூடாது என்று முடிவு செய்தார். கல்வியறிவு இல்லாத இளம் விதவை, 20 வருடங்கள் கைத்தொழிலாளராகவும், காய்கறி வியாபாரியாகவும், வீட்டு வேலை செய்தும், மாதம் 100 ரூபாய்க்கும் சற்று அதிகமாகச் சம்பாதித்தார். இவள் தன் மகன் அஜய்யின் கல்விக்காகக் கொஞ்சம் பணத்தைச் செலவழித்தார். கடைசியாக அஜய் மருத்துவக் கல்லூரியில் சேர்ந்து மருத்துவ மருத்துவரானார். 1992ஆம் ஆண்டில், பல வருடங்கள் பணத்தைச் சேமித்த பிறகு, இவர் தனது வாழ்நாள் சேமிப்பைப் பயன்படுத்தி அன்சுபுகூர் கிராமத்தில் ஒரு ஏக்கர் நிலத்தை வாங்கினார். இதில் ஒரு மருத்துவக் கூடத்தினை திறந்தார், இதில் இவரது மகன் மருத்துவராகச் சேர்ந்தார். 1993ஆம் ஆண்டில், இந்த மருத்துவமனை 250 பேருக்குத் தன்னார்வ மருத்துவர்களைக் கொண்டு சிகிச்சை அளித்து 1995-இல் மருத்துவமனையாக விரிவடைந்தது. இன்று, மனிதாபிமான மருத்துவமனை மூன்று ஏக்கர் பரப்பளவில் 45 படுக்கைகள் கொண்ட மருத்துவமனையாக விரிவடைந்துள்ளது. இந்த மருத்துவமனையில் சிறந்த மருத்துவ உபகரணங்களையும் கொண்டுள்ளது. இவர் தற்போது இரண்டு மருத்துவமனைகளை நடத்துகின்றார். இதில் ஒன்று இவரது கிராமமான (திருமணம் செய்து கொண்ட கிராமம்; அதாவது இவரது கணவரின் சொந்த கிராமம்) அன்சுகாலி (நதியா மாவட்டம்) மற்றொன்று சுந்தரவனத்திலும் உள்ளது.

விருதுகள் 
பல்வேறு நிலைகளில் தனது சமூகத்திற்குச் சேவையாற்றுவதற்கான இவரது அர்ப்பணிப்புக்காக, 2009ஆம் ஆண்டில் மைண்ட்-ஆப்-ஸ்டீல் பிரிவில் மதிப்புமிக்க காட்ப்ரே பிலிப்சு தேசிய வீரதீர விருதை வென்றார். 2018ஆம் ஆண்டில் நாட்டின் நான்காவது உயரிய குடிமகன் விருதான பத்மசிறீ விருதை இந்திய அரசு இவருக்கு வழங்கியது.

மேற்கோள்கள்

வெளி இணைப்புகள் 

 Humanity Hospital

இந்திய சமூகசேவகர்கள்
பத்மசிறீ விருது பெற்ற சமூகப்பணியாளர்கள்
1943 பிறப்புகள்
வாழும் நபர்கள்
உருபீடியம் செலீனைடு

உருபீடியம் செலீனைடு (Rubidium selenide) என்பது Rb2Se என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். உருபீடியமும் செலீனியமும் சேர்ந்து உருவாகும் இச்சேர்மம்   ஒளிமின்னழுத்த செல்களில் சீசியம் செலினைடுடன் சேர்த்து  பயன்படுத்தப்படுகிறது.

தயாரிப்பு
பாதரச செலீனைடு மற்றும் உலோக உரூபிடியம் ஆகியவற்றை ஒன்றாக சேர்த்து வினைபுரியச் செய்வதன் மூலம் உரூபிடியம் செலீனைடை  தயாரிக்கலாம்.  திரவ அம்மோனியாவில் தனிமங்கள் ஒருங்கிணைக்கப்படலாம். நீர்ம அம்மோனியா இதற்காகப் பயன்படுத்தப்படுகிறது.

ஐதரசன் செலீனைடை உருபீடியம் ஐதராக்சைடின் நீரிய கரைசலில் கரைத்து இறுதியில் உரூபிடியம் செலீனைடை உருவாக்கலாம்.  இந்த தயாரிப்பு  முறை உருபீடியம் சல்பைடு தயாரிப்பதற்கான முறையைப் போன்றதாகும். ஏனெனில் இவை இரண்டும் சால்கோசெனைடு சேர்மங்கள்.  

 RbOH + H2Se → RbHSe + H2O
 RbHSe + RbOH → Rb2Se + H2O

கட்டமைப்பு
Fm3m என்ற இடக்குழுவில் a=801.0 பைக்கோமீட்டர் என்ற அலகு செல் அளவில் 4 அலகு செல்களுடன் எதிர்புளோரைட்டு கனசதுரப் படிகக் கட்டமைப்பில் உரூபிடியம் செலீனைடு படிகமாகிறது.

மேற்கோள்கள்

உருபீடியம் சேர்மங்கள்
செலீனைடுகள்
புளோரைட்டு படிகக் கட்டமைப்பு
கிளினசு

கிளினசு (தாவரவியல் பெயர்: Glinus) என்பது மொல்லுகினேசியே (Molluginaceae) என்ற பூக்கும் தாவரக் குடும்பத்தின் 11 பேரினங்களில் ஒன்றாகும். இப்பேரினத்தினைக் கண்டறிந்த தாவரவியலாளரை, L. என்ற தாவரவியல் பன்னாட்டு பெயர் சுருக்கத்தால் குறிப்பர். இங்கிலாந்திலுள்ள கியூ தாவரவியற் பூங்காவின் ஆய்வகம், இத்தாவரியினம் குறித்து வெளியிட்ட முதல் ஆவணக் குறிப்பு, 1753  ஆம் ஆண்டு எனத் தெரிவிக்கிறது.  இப்பேரினத்தின் இயற்கை வாழ்விடப் பரவலிடம் என்பது, இப்பூமியின் வெப்ப வலய, அயன அயல் மண்டல நிலப்பகுதிகள் ஆகும்.

வாழிடங்கள் 

வாழிடங்களை இருவகையாகப் பிரிக்கலாம். ஓரிடத்தில் இயற்கையாகவே  அகணியத் தாவரமாக இருந்தால், அதனை பிறப்பிடம் எனவும், அதே தாவரத்தினை மற்றொரு சூழிடத்தில், இயற்கையாக அல்லாமல் வளர்ப்புத் தாவரமாக அமைத்தால், அதனை அறிமுக வாழிடம் எனவும் கூறுவர்.

பிறப்பிடம்: அல்பேனியா, அல்டாப்ரா, அல்சீரியா, அங்கோலா, அர்கெந்தீனா, ஆர்கன்சா, அசாம், வங்காளதேசம், பெனின், பொலிவியா, போர்னியோ, போட்சுவானா, பிரேசில்,  பல்காரியா, புர்க்கினா பாசோ, புருண்டி, கம்போடியா, கமரூன், முனை பெருவட்டாரம், மத்திய ஆப்பிரிக்கக் குடியரசு, சாட், சிலி, தென்நடு சீனா, தென்கிழக்கு சீனா, கொலம்பியா, கொமொரோசு, கொங்கோ, கோஸ்ட்டா ரிக்கா, கியூபா, சைப்பிரசு, சீபூத்தீ, டொமினிக்கன் குடியரசு, கிழக்கு ஏஜியன் தீவுகள், இமயமலை, எக்குவடோர், எகிப்து, எரித்திரியா, எத்தியோப்பியா, Free State, பிரெஞ்சு கயானா, காபோன், காம்பியா, கானா, கிரேக்கம் (நாடு), குவாத்தமாலா, கினி, கினி-பிசாவு, கயானா, ஆய்னான், எயிட்டி, ஒண்டுராசு, இந்தியா, ஈரான், ஈராக்கு, இத்தாலி, கோட் டிவார், ஜமேக்கா, சாவகம் (தீவு), கென்யா, கிரீட் , குவாசுலு-நதால், லாவோஸ், லெபனான், சிரியா, சிறு சுண்டாத் தீவுகள், லைபீரியா, லூசியானா, மடகாசுகர், மலாவி, மலாயா, மாலி, மலுக்கு மாகாணம், மூரித்தானியா, மெக்சிகோ அமைதிப் பெருங்கடல் தீவுகள், மெக்சிகோ வளைகுடா, மெக்சிக்கோ, மொரோக்கோ, மொசாம்பிக், மியான்மர், நமீபியா, நேபாளம், நியூ கினி, நியூ சவுத் வேல்ஸ், நிக்கராகுவா, நைஜர், நைஜீரியா, வட பெருவட்டாரம், வட ஆள்புலம், ஓக்லகோமா, ஓமான், பாக்கித்தான், பலத்தீன் நாடு, பரகுவை, பிலிப்பீன்சு, போர்த்துகல், குயின்ஸ்லாந்து, உருமேனியா, உருவாண்டா, சார்தீனியா, சவூதி அரேபியா, செனிகல், சீசெல்சு, சிசிலி, சியேரா லியோனி, சுகுத்திரா, சோமாலியா, தெற்கு ஆத்திரேலியா, தென்சீனக் கடல், எசுப்பானியா, இலங்கை, சூடான், சுலாவெசி, சுமாத்திரா, எசுவாத்தினி, தைவான், தன்சானியா, டெக்சஸ், தாய்லாந்து, டோகோ, Transcaucasus, தூனிசியா, துருக்கி, உகாண்டா, உருகுவை, வெனிசுவேலா, விக்டோரியா, வியட்நாம், மேற்கு ஆஸ்திரேலியா, யெமன், யுகோசுலாவியா, சாம்பியா, சாயிர், சிம்பாப்வே.

அறிமுக வாழிடம்: அரிசோனா, பலேரிக் தீவுகள், கலிபோர்னியா, Gulf States, கேன்சஸ், மொரிசியசு, மிசூரி, ரீயூனியன்.

இப்பேரினத்தின் இனங்கள்  
கியூ தாவரவியல் ஆய்வகம், இப்பேரினத்தின் இனங்களாக, 10  இனங்களை, பன்னாட்டு தாவரவியல் அமைப்புகளின் ஒத்துழைப்புகளோடு வெளியிட்டுள்ளது. அவை சான்றுகளுடன், கீழே தரப்பட்டுள்ளன.

 Glinus bainesii <ref>{{உரலியிடு-தாவரஎண்|361952-1|Glinus bainesii|2024-03-08}}</ref>
 Glinus hirtus 
 Glinus oppositifolius 
 Glinus radiatus 
 Glinus sessiliflorus 
 Glinus zambesiacus''

மேற்கோள்கள்

இதையும் காணவும் 
மூலிகைப் பட்டியல் (தமிழ்நாடு)

வெளியிணைப்புகள் 

மொல்லுகினேசியே குடும்பம்
தகவற்பெட்டி மேம்பாடு தேவைப்படும் தாவரவியல் கட்டுரைகள்
தாவரவியல் பெயருடையக் கட்டுரைகள்
பூக்கும் தாவரப் பேரினங்கள்
கீரைகள்
போர்டோ நோவோ கலங்கரை விளக்கம்

போர்டோனோவோ கலங்கரை விளக்கம் மற்றும் நாவ்டெக்ஸ் நிலையம் என்பது இந்திய அரசின் துறைமுகங்கள், கப்பல் போக்குவரத்து மற்றும் நீர்வழிகள் அமைச்சகம் மற்றும் கலங்கரை விளக்கங்கள் இயக்குநரகம் மூலம் நிறுவப்பட்டு பராமரிக்கப்படுகிறது. இது சென்னை இயக்குநரகமான டி.எல்.எல் கட்டுப்பாட்டின் கீழ் வருகிறது. இந்த கலங்கரை விளக்கம் கட்டும் போது 20 லட்சம் செலவில் செப்டம்பர் 30, 1980ல் முடிக்கப்பட்டது. இது கடலூரிலிருந்து 30 கி.மீ தொலைவில் வெள்ளார் ஆற்றின் முகத்தின் வடகரையில் அமைந்துள்ளது.

சிதம்பரத்தில் உள்ள பிரபலமான “தில்லை நடராஜா” கோயில், போர்டோனோவோ கலங்கரை விளக்கத்திலிருந்து சுமார் 18 கி.மீ தொலைவில் அமைந்துள்ளது. இது அண்ணாமலை பல்கலைக்கழகம் உடன் இணைந்த, கடல் உயிரியலில் மேம்பட்ட ஆய்வு மையத்தையும் வழங்குகிறது.

வரலாறு 
போர்டோனோவோ துறைமுகம் சோழ மண்டலக் கடற்கரையிலிருந்து வங்காள விரிகுடா வரை வரும் வெள்ளார் ஆற்றின் முகப்பில் அமைந்துள்ளது. இந்த இடம் வலப்பக்கத்தில் கடலையும், வங்காள விரிகுடாவிற்கு வெள்ளாற்றின் பாய்ச்சலையும் கொண்டுள்ளது. இந்த துறைமுகத்தை 1590 இல் கட்டிய செஞ்சி கிருஷ்ணப்ப நாயக்கர் போர்த்துகீசியர்கள் இங்கு வர்த்தகம் செய்ய அழைக்கப்பட்டனர்.

இந்த துறைமுகம் சிலோன், அச்சே, பினாங்கு மற்றும் சிங்கப்பூர் ஆகிய நாடுகளுடன் பரபரப்பான வர்த்தகத்தில் கொண்டு செல்லப்பட்டது. பிரித்தானிய இந்தியா நீராவி வழிசெலுத்தல் கம்பெனியின் கப்பல்கள் 4 1/2 முதல் 5 அடி வரை கடலில் 2 மைல் தொலைவில் நங்கூரமிட்டு, பதினைந்து நாட்களுக்கு ஒருமுறை சிங்கப்பூருக்குப் பயணம் செய்கின்றன. சுமார் இருபது படகுகள் இருக்கும் சுங்க அலுவலகத்திற்கு எதிரே உள்ள அரசு மாளிகைக்கு பொருட்கள் அனுப்பப்பட்டு தரையிறக்கப்படுகின்றன.

பிரெஞ்சு 1674 இல் ஏற்றுமதிக்காக உள்நாட்டில் உள்ள வர்த்தக மையங்களில் இருந்து பொருட்களை சேகரிப்பதில் ஆர்வமாக இருந்தது. பருத்தி ஜவுளிகளை வாங்குவதற்காக வணிகர்கள் பல்வேறு இடங்களுக்கு அனுப்பப்பட்டனர். வண்ண வெளுத்தப்பட்ட, வண்ண வெளுத்தப்பட்டாத மற்றும் கரடுமுரடான துணி போன்ற பல்வேறு வகையான பருத்தி துணிகள் போர்டோ நோவோவிலிருந்து கொண்டு வரப்பட்டன.

போர்டோ நோவோவில் இருந்து, பிரெஞ்சுக்காரர்கள் வர்த்தக வீடுகளை வைத்திருந்தனர் மற்றும் நிறுவனத்தின் நோக்கங்களுக்காக துணிகளை உற்பத்தி செய்தனர், பல்வேறு வகையான பருத்தி துணி, நீல துண்டு பொருட்கள், கைக்குட்டைகள், பழுப்பு நிற துணி, நீண்ட துணி மற்றும் இடச்சு வகை துணிகள் வணிகர்களால் மோச்சா, மணிலாவுக்கு மற்றும் பாண்டிச்சேரி வழியாக பிரெஞ்சு தீவுகளுக்கும் ஏற்றுமதி செய்யது கொண்டு செல்லப்பட்டன.

நவ்டெக்ஸ் நிலையம் 
நவ்டெக்ஸ் என்பது ஒரு தானியங்கி நடுத்தர அதிர்வெண் நேரடி-அச்சிடும் சேவையாகும், இக்கருவி இந்திய மீனவர்களின் நலனைக் கருத்தில் கொண்டு வழிசெலுத்தல், வானிலை எச்சரிக்கைகள் மற்றும் முன்னறிவிப்புகள் மற்றும் கப்பல்களுக்கு அவசர கடல் பாதுகாப்பு தகவல்களை ஒளிபரப்புகிறது. இந்தியாவில், 7 நிலையங்களில் மட்டுமே நவ்டெக்ஸ் வசதி உள்ளது.

 வெராவல்,
 வெங்கூர்லா பாயின்ட்,
 முட்டம் பாயின்ட்,
போர்டோ நோவோ
 வகல்புடி,
 பாலசோர் மற்றும்
 கீட்டிங் பாயிண்ட்.

குறிப்புகள் 

கலங்கரை விளக்கங்கள்
இந்தியாவில் உள்ள கலங்கரை விளக்கங்கள்
அச்சுத ராமச்சந்திர நாயக்கர்

அச்சுத ராமச்சந்திர நாயக்கர்  (Achutha Ramachandra Nayak) 1520 முதல் 1540 வரை ஆண்ட செஞ்சி நாயக்க வம்சத்தைச் சேர்ந்தவர் ஆவார். திருவண்ணாமலை கோயிலையும் கோயில் கோபுரத்தையும் சூழ்ந்து கோட்டைச் சுவர்களைக் கட்டினார். தனது ஆட்சியின் இறுதியில் திண்டிவனத்தில் விஷ்ணு கோவிலையும், நெடுங்குன்றம்  மற்றும் சேத்துப்பட்டு கோவில்களின் கோபுரத்தையும் கட்டினார். பல அக்கிரகாரங்களையும் வழங்கினார்.

மேற்கோள்கள்

வெளி இணைப்புகள் 

தெலுங்கு மன்னர்கள்
நாயக்க அரசர்கள்
முகமது அலி கசூரி

மியான் முகமது அலி கசூரி ( Mahmud Ali Kasuri )(1910–1987) என்பவர் பாக்கித்தான் அரசியல்வாதியும், மனித உரிமைக்காக வாதாடும் வழக்கறிஞரும் மற்றும் இந்திய உச்ச நீதிமன்றத்தின் மூத்த வழக்கறிஞரும் ஆவார். இவர் இலாகூர், இஸ்லாமியா கல்லூரியில் படித்தவர்.

பாக்கித்தான் உருவாவதற்கு முன்பு இவர் இந்திய தேசிய காங்கிரசு கட்சியிலும், அகில இந்திய முசுலிம் லீக்கிலும் பணியாற்றினார். பின்னர் தேசிய அவாமி கட்சியின் நிறுவனர்களில் ஒருவராக ஆவதற்கு முன்பு ஆசாத் பாக்கித்தான் கட்சியை உருவாக்கி சிலகாலம் அதன் தலைவராக பணியாற்றினார். ஒரு இடதுசாரி  வழக்கறிஞராக, இவர் லெனின் அமைதிப் பரிசைப் பெற்றுள்ளார். வியட்நாம் போரில் அமெரிக்காவின் போர்க்குற்றங்களை விசாரிப்பதற்காக பெர்ட்ரண்டு ரசல் உருவாக்கிய ரசல் தீர்ப்பாயத்தில் பணியாற்றினார். 1968 இல் சுல்பிக்கார் அலி பூட்டோ சிறையில் அடைக்கப்பட்டதைத் தொடர்ந்து இவர் அவருடன் நெருங்கிய தொடர்பை வளர்த்துக் கொண்டார்; இது தேசிய அவாமி கட்சி மீதான இவரது விரக்திக்கு கூடுதலாக இவர் கட்சியை விட்டு வெளியேற வழிவகுத்தது.

1970 இல், இவர் பாக்கித்தான் மக்கள் கட்சியில் சேர்ந்து கட்சியின் அதன் நிறுவனர் சுல்பிக்கார் அலி பூட்டோ வெற்றி பெற்ற தொகுதி ஒன்றில் இடைத்தேர்தலில் போட்டியிட்டு தேர்ந்தெடுக்கப்பட்டார். 1973 இல் பாக்கித்தான் அரசியலமைப்பை உருவாக்குவதில் இவர் முக்கிய பங்கு வகித்தார். அரசாங்கம் எதிர்க்கட்சிகளை குறிவைத்து நடத்திவரும் நடவடிக்கைகளால் ஏமாற்றமடைந்த இவர் பாக்கித்தான் மக்கள் கட்சியிலிருந்து வெளியேறினார். தேசிய அவாமி கட்சியில் இருந்த தனது முன்னாள் தோழர்கள் தேசத்துரோக குற்றத்திற்காக அரசாங்கத்தால் சிறையில் அடைக்கப்பட்டபோது அவர்களையும் இவர் பாதுகாத்தார். கட்சியை விட்டு வெளியேறிய பிறகு, இவர் 1973 இல் எதிர்கட்சித் தலைவர் அஸ்கர் கானின் தெஹ்ரிக்-இ-இஸ்திக்லால் கட்சியில் சேர்ந்தார். 1987 இல் தான் இறக்கும் வரை அந்தக் கட்சியுடன் தொடர்ந்து பயணித்தார்.

மேற்கோள்கள்

மேலும் படிக்க 
 Mian Mahmood Ali Kasuri: Remembering a Dreamer, The Friday Times, Lahore, April 22–28, 1993.
 Bhutto Arrests More Opponents and Imposes a Curfew on 3 Cities, The New York Times, 6 May 1977.
 
 
1910 பிறப்புகள்
இறந்த ஆண்டு குறிப்பிடப்படவில்லை
பஞ்சாப் நபர்கள்
பாகிஸ்தான் அரசியல்வாதிகள்
ஆசாத் பாக்கித்தான் கட்சி

ஆசாத் பாக்கித்தான் கட்சி ( Azad Pakistan Party ) பாக்கித்தானைச் சேர்ந்த ஓர் இடதுசாரி அரசியல் கட்சியாகும். இது நவம்பர் 1949 இல் மியான் இப்திகாருதீன் என்பவரல் நிறுவப்பட்டது. முன்னாள் காங்கிரசைச் சேர்ந்தவரும், பாக்கித்தான் இயக்கத்திற்கக பணியாற்றிய முசுலிம் லீக் உறுப்பினரும் ஆவார்.  ஆசாத் பாக்கித்தான் கட்சி 1949 இல் உருவாக்கப்பட்டது. பாக்கித்தானின் முதல் எதிர்க்கட்சியாக மாறியது. இருப்பினும், அது தாக்கத்தை ஏற்படுத்தத் தவறியது. பின்னர் தேசிய அவாமி கட்சியுடன் இணைக்கப்பட்டது.

மேற்கோள்கள் 

1949இல் நிறுவப்பட்ட அரசியல் கட்சிகள்
சிவ் குமார் சுப்ரமணியம்

சிவ் குமார் சுப்ரமணியம் ( Shiv Kumar Subramaniam ) (23 டிசம்பர் 1959 - 10 ஏப்ரல் 2022) ஓர்  இந்திய நடிகரும்  திரைக்கதை ஆசிரியரும் ஆவார். இவர் கலர்ஸ் தொலைக்காட்சியின் முக்தி பந்தன் என்ற தொலைக்காட்சித் தொடரில் முன்னணி தொழிலதிபர் ஐ. எம். விராணி என்ற பாத்திரத்திற்காக அறியப்பட்டவர். 1989 ஆம் ஆண்டு விது வினோத் சோப்ரா இயக்கிய பரிந்தா திரைப்படத்திற்கும், சுதிர் மிஸ்ரா இயக்கத்தில்  2005 ஆம் ஆண்டு வெளியான அசரோன் குவைசெய்ன் ஐசி திரைப்படத்திற்கும் திரைக்கதை எழுதினார். மேலும், இரண்டு படங்களிலும் துணை வேடங்களில் தோன்றினார். இவர் 10 ஏப்ரல் 2022 அன்று நோயால் இறந்தார்

மேற்கோள்கள்

வெளி இணைப்புகள் 
 

இந்தித் திரைப்பட நடிகர்கள்
2022 இறப்புகள்
1959 பிறப்புகள்
சாய்சுமின் லம்போரியா

சாய்சுமின் லம்போரியா (பிறப்பு: 30 ஆகஸ்ட் 2001) இந்தியாவின் அரியானா மாநிலத்தை சேர்ந்த ஓர் குத்துச்சண்டை வீராங்கனை ஆவார். இவர் இலகு ரக எடைப்பிரிவில் (60  கிலோ) பிரிவில் போட்டியிட்டு 2022 பிர்மிங்காமில் நடந்த 2022 பொதுநலவாய விளையாட்டு போட்டிகளில் வெண்கலப் பதக்கம் வென்றார்.

ஆரம்ப கால வாழ்க்கை 
லம்போரியா ஓர் குத்துச்சண்டை மற்றும் மல்யுத்த வீரர்களின் குடும்பத்தைச் சேர்ந்தவர். இவர் அரியானா மாநிலம் பிவானி மாவட்டத்தை சேர்ந்தவர். இவரது கொள்ளு தாத்தா ஹவா சிங் ஒரு குத்துச்சண்டை வீரர் மற்றும் இரண்டு முறை ஆசிய விளையாட்டுப் போட்டிகளில் தங்கப் பதக்கம் வென்றவர். அவரது தாத்தா கேப்டன் சந்தர் பான் லம்போரியா ஒரு மல்யுத்த வீரர். குத்துச்சண்டையில் தேசிய சாம்பியன்களான இவரது மாமாக்கள் சந்தீப் சிங் மற்றும் பர்விந்தர் சிங் ஆகியோரால் இவர் பயிற்றுவிக்கப்பட்டார்.

குத்துச்சண்டை
லம்போரியா இலகு ரக எடைப்பிரிவில் (60  கிலோ) பிரிவில் போட்டியிட்டு 2022 பிர்மிங்காமில் நடந்த 2022 பொதுநலவாய விளையாட்டு போட்டிகளில் வெண்கலப் பதக்கம் வென்றார்.

மேற்கோள்கள் 

பிவானி மாவட்ட நபர்கள்
வாழும் நபர்கள்
2001 பிறப்புகள்
இந்திய விளையாட்டு வீரர்கள்
மஞ்சு ராணி

மஞ்சு ராணி (பிறப்பு: 26 அக்டோபர் 1999) இந்தியாவின் அரியானா மாநிலத்தை சேர்ந்த ஓர் குத்துச்சண்டை வீராங்கனை ஆவார். இவர் 2019 உலக மகளிர் உலக குத்துச்சண்டை சாம்பியன் போட்டிகளில் வெள்ளிப் பதக்கம் வென்றார். 2019 ஆம் ஆண்டு பல்கேரியாவில் நடைபெற்ற குத்துச்சண்டை போட்டிகளில் வெள்ளிப் பதக்கத்தையும், 2017 ஆம் ஆண்டு தாய்லாந்து மற்றும் இந்திய ஓபன் குத்துச்சண்டை போட்டிகளில் வெண்கலப் பதக்கங்களையும் வென்றார்.

பின்னணி 
அரியானா மாநிலம் ரோத்தக் மாவட்டத்தில் உள்ள ரிதல் போகட் கிராமத்தைச் சேர்ந்தவர் ராணி. எல்லைப் பாதுகாப்புப் படை அதிகாரியாக இருந்த இவரது தந்தை 2010 இல் புற்றுநோயால் இறந்தார். ராணி ஆரம்பத்தில் கபடி விளையாடத் தொடங்கினார், ஆனால் இவரது பயிற்சியாளர் குத்துச்சண்டைக்கு மாறுமாறு அறிவுறுத்தினார். 2012 லண்டன் கோடைகால ஒலிம்பிக்கில் இந்திய குத்துச்சண்டை வீராங்கனை மேரி கோம் வெண்கலம் வென்ற ஆட்டத்தால் ஈர்க்கப்பட்டு, ராணி குத்துச்சண்டைக்கு மாறினார்.

விளையாட்டு 
ராணி 2017 ஆம் ஆண்டு தாய்லாந்து மற்றும் இந்திய ஓபன் குத்துச்சண்டை போட்டிகளில் வெண்கலப் பதக்கங்களையும் வென்றார். இவர் 2019 ஆம் ஆண்டு பல்கேரியாவில் நடைபெற்ற ஸ்ட்ராண்ட்ஜா நினைவு குத்துச்சண்டை போட்டியில் 48 கிலோ எடைப்பிரிவில் பிலிப்பைன்ஸின் சோசி கபுகோவுக்கு எதிராக இறுதிப் போட்டியில் தோல்வியுற்று வெள்ளிப் பதக்கம் வென்றார். மேலும் இவர் 2019 உலக மகளிர் உலக குத்துச்சண்டை சாம்பியன் போட்டியில் இலகு ரக எடைப்பிரிவில் (லைட் ப்ளைவெயிட்) இறுதிப் போட்டியில் இரசியாவின் எகடெரினா பால்ட்சேவாவிடம் தோல்வியுற்று வெள்ளிப் பதக்கத்தை வென்றார்.

2019 ஆம் ஆண்டில், ராணி விளையாட்டு மேலாண்மை நிறுவனமான இன்பினிட்டி ஆப்டிமல் சொல்யூசன்ஸ் என்ற நிறுவனத்துடன் கையெழுத்திட்டார். இந்த நிறுவனமானது இவரது ஒப்புதல்கள் மற்றும் வணிக நலன்களைக் கையாளும். நவம்பர் 2020 இல், ஒப்பந்தத்தை நிறைவேற்றாததற்காக அதே நிறுவனத்துடன் ஒப்பந்தத்தை முடித்துக்கொள்வதாக ராணி அறிவித்தார்.

மேற்கோள்கள் 

இந்திய விளையாட்டு வீரர்கள்
ரோத்தக் மாவட்ட நபர்கள்
வாழும் நபர்கள்
1999 பிறப்புகள்
சரிதா ஜோஷி

சரிதா ஜோஷி  ( Sarita Joshi ) (என்கிற போஸ்லே ) (பிறப்பு அக்டோபர் 17, 1941) ஓர் இந்திய நடிகை ஆவார். இவர், குஜராத்தி மற்றும் மராத்திய நாடகங்களில் நடித்த முக்கியமான நடிகைகளில் ஒருவராக குறிப்பிடப்படுகிறார். இவர், 1970களில் தனது கணவர் பிரவீன் ஜோஷியுடன் நடித்த குஜராத்தி நாடகங்களுக்காக பிரபலமாக அறியப்படுகிறார். மேலும், இவர் ஸ்டார் பிளஸ்ஸில் ஒளிபரப்பான  பா பஹூ அவுர் பேபி (2005-2010) நகைச்சுவை நாடகத்தில் கோதாவரி தக்கர் என்ற பாத்திரத்திற்காக பரவலான அங்கீகாரத்தைப் பெற்றார். 1988 ஆம் ஆண்டில், சங்கீத நாடக அகாதமி குஜராத்தியில் நடித்ததற்காக சங்கீத நாடக அகாதமி விருது வழங்கியது. 2020 ஆம் ஆண்டில், கலைத்துறையில் இவர் ஆற்றிய பங்களிப்பிற்காக இந்தியக் குடிமகன்களுக்கு வழங்கப்படும் நான்காவது உயரிய விருதான பத்மசிறீ விருது இவருக்கு வழங்கப்பட்டது. இவர் சமீபத்தில் (2019) ஜீ டிவியின் "ஹமாரி பாஹு சில்க்கில்" குறிப்பாக 'ஏ' கிரேடு திரைப்படங்களை  வெறுக்கும் கடின உழைப்பாளி வணிகப் பெண்ணாகக் காணப்பட்டார். சரிதா ஜோஷி தற்போது  ஸ்டார் பிளஸ் நிகழ்ச்சியான அனுபமாவின் முன்னோடி வலைத் தொடரான, அனுபமா: நமஸ்தே அமெரிக்காவில்  காணப்படுகிறார்.

தற்போது சோனி சாப்பின் "புஷ்பா இம்பாசிபிள்" தொடரில், ராதா லிமாயே என்ற கதாபாத்திரத்தில் நடித்து வருகிறார்.

இளமைப்பருவம் 
சரிதா வடோதராவில் வளர்ந்தாலும், புனேவில் நடுத்தர வர்க்க மராத்தியக் குடும்பத்தில் பிறந்தவர். இவரது தந்தை, பீமராவ் போஸ்லே, ஒரு வழக்குரைஞர் ஆவார்.  தாயார், கமலாபாய் ரானே, கோவாவைச் சேர்ந்தவர். இவர் தனது ஒன்பதாவது வயதில் தனது சகோதரி பத்மராணியுடன் சேர்ந்து மேடையில் நடிக்கத் தொடங்கினார், இவரது குடும்பத்தில் ஏற்பட்ட  நிதிப் பிரச்சினைகளால், முதலில் பாரம்பரிய நாடகத்தில் நடிக்கத் தொடங்கினார் என்றாலும், விரைவில் சாந்தா ஆப்தே போன்ற பிரபலமான கலைஞர்களுடன் பணியாற்றத் தொடங்கினார்.

தொழில் 
சரிதா ஜோஷி, ஆறு வருடங்கள் குழந்தை நடிகராகப் பணியாற்றிய பிறகு, தனது 16 வயதில் தனது முதல் முக்கிய வேடத்தைப்  குஜராத்தி திரைத்துறையில் பெற்றார். மேலும் அங்கு, இவர் தனது வருங்கால கணவர் பிரவீண் ஜோஷியை சந்தித்தார்.

இவர் 1980 களில் நாதிரா பாப்பர் இயக்கின தொலைக்காட்சித் தொடரான டிட்லியான் (பட்டர்ஃபிளைஸ்) மூலம் தொலைக்காட்சியில் அறிமுகமானார். அதைத் தொடர்ந்து, 90 களில் ஜீ டிவியின் ஹஸ்ரடீன் உட்பட பல தொடர்களில் நடித்துள்ளார்.

தனிப்பட்ட வாழ்க்கை 
ஜோஷி முதலில் ராஜ்குமார் கட்டாவ் என்பவரை மணந்தார். பின்னர், நாடக இயக்குநரும் நாடக ஆசிரியருமான பிரவீண் ஜோஷியை மணந்தார். கியுங்கி சாஸ் பி கபி பாஹு தியில் தக்ஷாவாக நடித்த நடிகைகள் கேட்கி டேவ் மற்றும் காமெடி சர்க்கஸில் தொகுப்பாளராகத் தோன்றிய பர்பி ஜோஷி ஆகியோர் இவரின் குழந்தைகள் ஆவர்.அருணா இரானி இவரது சகோதரியின் கணவரின் மருமகள் ஆவார்.

விருதுகள் 

 2020 ஆம் ஆண்டில், இந்தியக் குடியரசின் நான்காவது மிக உயர்ந்த விருதான பத்மசிறீ விருதை இந்திய அரசு இவருக்கு வழங்கியது.
 1988 இல், குஜராத்தியில் நடித்ததற்காக சங்கீத நாடக அகாதமி விருது வழங்கப்பட்டது. 2007 இல், பா பஹூ அவுர் பேபியில் கோதாவரி லாப்சங்கர் தக்கராக நடித்ததற்காக, சிறந்த நாடக நடிகைக்கான ஐடிஇஏ இந்திய தொலைக்காட்சி அகாதமி விருதைப் பெற்றார்.

மேற்கோள்கள் 

பத்மசிறீ விருது பெற்ற கலைத் துறையினர்
இந்தி தொலைக்காட்சி நடிகைகள்
20 ஆம் நூற்றாண்டின் இந்திய நடிகைகள்
சங்கீத நாடக அகாதமி விருது பெற்றவர்கள்
1943 பிறப்புகள்
வாழும் நபர்கள்
இந்தித் திரைப்பட நடிகைகள்
இந்திய தொலைக்காட்சி நடிகைகள்
உசன்

உசன் என்பது இலங்கையில் வட மாகாணத்தின் யாழ்ப்பாண மாவட்டத்தில் அமைந்துள்ள ஒரு கிராமம் ஆகும். இது தென்மராட்சி பிரதேச செயலாளர் பிரிவில் அமைந்துள்ளது. இது கொடிகாமத்திற்குத் தென்கிழக்கே சுமார் 6 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

யாழ்ப்பாண மாவட்டத்திலுள்ள ஊர்களும், நகரங்களும்
சுவப்னா சஞ்சீவ் ஜோசி

சுவப்னா சஞ்சீவ் ஜோசி (Swapna Sanjiv Joshi-பிறப்பு 26 ஆகத்து 1959) இந்தியாவின் மகாராட்டிராவில் உள்ள பம்பாய் உயர்நீதிமன்றத்தில் நீதிபதியாக இருந்தவர் ஆவார். சக நீதிபதியான பிரிட்ஜ்கோபால் ஹரிகிஷன் லோயா, நாக்பூரில் தனது மகளின் திருமணத்தில் கலந்து கொண்ட பிறகு மர்மமான சூழ்நிலையில் இறந்ததை அடுத்து ஜோசி மக்களின் கவனத்தை ஈர்த்தார். ஜோசி, லோயாவின் மரணம் தொடர்பாக விசம் குடித்ததாகக் கூறப்படும் வழக்கை விசாரிப்பதிலிருந்து விலகினார்.

வாழ்க்கை 
ஜோசி முதன்மையாக மகாராட்டிராவின் கோண்ந்தியாவில் கல்வி பயின்றார். இங்கு இவர் இளம் அறிவியல் பட்டம் பெற்றார். பின்னர் இளங்கலைச் சட்டம் பயின்றார்.

நீதித்துறை வாழ்க்கை 
ஜோசி 1981-இல் வழக்கறிஞராகப் பதிவுசெய்தார். 1995-இல் மும்பையில் உள்ள நகரக் குடிமையியல் நீதிமன்றத்தில் நீதிபதியாக நியமிக்கப்படுவதற்கு முன்பு கோந்தியாவில் பயிற்சி பெற்றார். 2004 மற்றும் 2005க்கு இடையில், அவர் 2008 வரை உரிமையியல் நீதிமன்றத்திற்குத் திரும்புவதற்கு முன்பு மும்பையில் உள்ள குடும்ப நீதிமன்றத்தில் நீதிபதியாக இருந்தார். பயங்கரவாதத் தடுப்புச் சட்டம் 2002, மகாராட்டிர ஒழுங்கமைக்கப்பட்ட குற்றங்களைக் கட்டுப்படுத்துதல் சட்டம் ஆகியவற்றின் கீழ் அமைக்கப்பட்ட சிறப்பு நீதிமன்றங்களிலும், ஊழல் மற்றும் பாலியல் வன்கொடுமை தொடர்பான குற்றங்களை விசாரிக்க அமைக்கப்பட்ட சிறப்பு நீதிமன்றங்களிலும் நீதிபதியாகப் பணியாற்றினார். 2008 முதல் 2011 வரை, இவர் மகாராட்டிராவின் சந்திராபூரில் மாவட்ட முதன்மை நீதிபதியாகவும், 2011-2013 வரை மும்பையில் உள்ள நகரக் குடிமையியல் நீதிமன்றத்தில் முதன்மை நீதிபதியாகவும் இருந்தார். 2013 முதல் 2016 வரை, இவர் பம்பாய் உயர் நீதிமன்ற நீதிபதியாக 28 மார்ச் 2016 அன்று நியமிக்கப்படுவதற்கு முன்பு வரை, மகாராட்டிர சட்ட சேவைகள் ஆணையத்தின் உறுப்பினராக இருந்தார்.

2010ஆம் ஆண்டில், ஜோசி, சந்திராப்பூரில் மாவட்ட நீதிபதியாகப் பணியாற்றியபோது, நீதிபதியாகத் தனது செயல்பாடு குறித்து உள்ளூர் துணைக் கண்காணிப்பாளர் செரிங் டோர்ஜே கூறிய கருத்துகள் குறித்து பம்பாய் உயர் நீதிமன்றத்திற்குப் புகார்க் கடிதம் எழுதினார். மாவட்டத்தில் உள்ள கீழமை நீதிமன்றங்களில் பிடிஆணை தொடர்பான தொடர் கூட்டத்தில் கலந்து கொள்ளுமாறு ஜோசி கேட்டுக் கொண்டார். ஏனெனில் டோர்ஜே ஏற்கனவே இதுபோன்ற பல கூட்டங்களைத் தவறவிட்டதால் ஜோசி "மோசமாக" பேசியதாகக் கூறப்படுகிறது. டோர்ஜே பம்பாய் உயர் நீதிமன்றத்தால் அழைக்கப்பட்டார். ஜோசியிடம் இவர் கூறிய கருத்துகள் குறித்து விசாரிக்கப்பட்டார்.

நவம்பர் 2014-இல், ஜோசியின் சக நீதிபதியான பிரிஜ்கோபால் ஹர்கிஷன் லோயா, நாக்பூரில் தனது மகளின் திருமணத்தில் கலந்து கொண்ட பிறகு மர்மமான சூழ்நிலையில் இறந்தார். 2018ஆம் ஆண்டில், லோயா விசம் குடித்ததாகக் கூறப்பட்ட வழக்கை விசாரிப்பதிலிருந்து ஜோசி தன்னைத் தானே விலக்கிக்கொண்டார்.

மேற்கோள்கள் 

21-ஆம் நூற்றாண்டு இந்திய நீதிபதிகள்
மும்பாய் உயர் நீதிமன்ற நீதிபதிகள்
வாழும் நபர்கள்
1959 பிறப்புகள்
ஜில் பைடன்

ஜில் ட்ரேசி ஜேக்கப்ஸ் பிடென் (Jill Tracy Jacobs Biden) (பிறப்பு ஜூன் 3,1951) ஓர் அமெரிக்கக் கல்வியாளர் ஆவார். ஐக்கிய அமெரிக்காவின் 46வது ஐக்கிய அமெரிக்காவின் குடியரசுத் தலைவர் ஜோ பைடனின் மனைவி என்பதால் 2021 முதல் அமெரிக்காவின் முதல் பெண்மணியாக இருந்து வருகிறார். இவரது கணவர் துணைத் தலைவராக இருந்தபோது 2009 முதல் 2017 வரை அமெரிக்காவின் இரண்டாவது பெண்மணியாக இருந்தார். 2009 முதல், வடக்கு வர்ஜீனியா சமூகக் கல்லூரியில் ஆங்கிலப் பேராசிரியராக இருந்து வருகிறார். மேலும் ஒரு துணைக் குடியரசுத் தலைவர் அல்லது குடியரசுத் தலைவரின் மனைவியாக தனது கணவரின் பெரும்பான்மையான பதவி காலத்தில் சம்பளம் பெறும் பதவியை வகித்தவர் என நம்பப்படுகிறது.

ஜில் பைடன் டெலாவேர் பல்கலைக்கழகத்தில் ஆங்கிலத்தில் இளங்கலை பட்டமும், வெஸ்ட் செஸ்டர் பல்கலைக்கழகம் மற்றும் வில்லனோவா பல்கலைக்கழகத்தில் கல்வி மற்றும் ஆங்கிலத்தில் முதுகலைப் பட்டமும் பெற்றுள்ளார். மேலும் டெலாவேர் பல்கலைக்கழகத்தில் கல்வியில் முனைவர் பட்டமும் பெற்றார். பதின்மூன்று ஆண்டுகள் உயர்நிலைப் பள்ளிகளில் ஆங்கிலம் மற்றும் வாசிப்பைக் கற்பித்தார். மனநல மருத்துவமனையில் உணர்ச்சி குறைபாடுகள் உள்ள இளம் பருவத்தினருக்கு கற்பித்தார். இதைத் தொடர்ந்து, டெலாவேர் தொழில்நுட்பம் & சமூகக் கல்லூரியில் பதினைந்து ஆண்டுகள் ஆங்கிலம் மற்றும் எழுத்து பயிற்றுவிப்பாளராக இருந்தார்.

சுயசரிதை 
நியூ செர்சியின் ஹம்மன்டனில் பிறந்த இவர், பென்சில்வேனியாவின் வில்லோ குரோவ் நகரில் வளர்ந்தார். 1977 இல் ஜோ பைடனை மணந்தார். ஜோ பைடனின் முதல் திருமணத்தின் மூலம் பிறந்த இரண்டு மகன்களான பியூ மற்றும் ஹண்டரின் மாற்றாந்தாய் ஆனார். ஜோ பைடன் மூலம் இவருக்கு 1981 இல் ஆஷ்லே பைடன் என்ற  மகளும் உள்ளார். ஜில் பைடன், இலாப நோக்கற்ற அமைப்பான ஜோ பைடன் மார்பக சுகாதாரத்திட்டத்தின் நிறுவனரும், புத்தக நண்பர்கள் திட்டத்தின் இணை நிறுவனரும், பைடன் அறக்கட்டளையின் இணை நிறுவனரும் ஆவார்.மிசெல் ஒபாமாவுடன் சேர்ந்து  வெளிநாட்டில் நிறுத்தப்பட்டிருக்கும் அமெரிக்க ஆயுதப்படை உறுப்பினர்களின் குடும்பங்கள், பராமரிப்பாளர்கள் மற்றும் உயிர் பிழைத்தவர்களுக்கு ஆதரவளிக்க முயலும்  திட்டத்திலும் தீவிரமாக உள்ளார். மேலும் இவர் ஒரு நினைவுக் குறிப்பு மற்றும் இரண்டு சிறுவர் புத்தகங்களை வெளியிட்டுள்ளார்.

2008 குடியரசுத் தலைவர் தேர்தல் பிரச்சாரத்தில் பங்கு 
உத் தலைவர் ஈராக் போரை தனிப்பட்ட முறையில் எதிர்த்த போதிலும், 2004 குடியரசுத் தலைவர் தேர்தலில் தனது கணவர் போட்டியிடுவதை இவர் விரும்பவில்லை.  வயிற்றில் "இல்லை" என்ற வார்த்தை பொறிக்கப்பட்ட நீச்சலுடை அணிந்து போர் நிறுத்த சாத்தியம் பற்றி விவாதிக்கும் ஒரு முக்கியக் கூட்டத்தில் இவர் நுழைந்தார். ஆனால் 2004 இல் ஜார்ஜ் வாக்கர் புஷ் மீண்டும் போட்டியிட தேர்ந்தெடுக்கப்பட்டதைத் தொடர்ந்து இவர் தனது கணவரை மீண்டும் குடியரசுத் தலைவர் தேர்தலுக்கு போட்டியிட வலியுறுத்தினார்.

மேற்கோள்கள்

மேலும் படிக்க 
 Julie Pace and Darlene Superville, Jill: A Biography of the First Lady (New York: Little, Brown and Company, 2022).

வெளி இணைப்புகள்  

 Official White House page
 Obama White House biography (archived)
 Joining Forces
 Biden Breast Health Initiative 
 Biden Foundation
 Delaware Boots on the Ground
 
 Rate My Professors reactions

வாழும் நபர்கள்
இத்தாலிய அமெரிக்கர்கள்
ஆங்கில அமெரிக்கர்கள்
1951 பிறப்புகள்
ஜவலாகர் உமா தேவி

ஜவலாகர் உமா தேவி (Javalakar Uma Devi) (பிறப்பு: செப்டம்பர் 26,1959) இந்தியா ஆந்திரப் பிரதேச உயர் நீதிமன்றத்தின் நீதிபதி ஆவார். இவர் உயர்நீதிமன்ற நீதிபதிகளை விமர்சித்த சமூக ஊடக பதிவுகளை விசாரிக்க மத்திய புலனாய்வுப் பிரிவிற்கு (இந்தியாவின் கூட்டாட்சி புலனாய்வு நிறுவனம்) உத்தரவிட்ட 2020ஆம் ஆண்டு வழக்கு அடிப்படையில் பொதுமக்களின் கவனத்தை ஈர்த்தார். மேலும் ஆந்திரப் பிரதேச காவல்துறை நீதித்துறையைத் தாக்க அரசியல் பிரமுகர்களுடன் ஒத்துழைத்ததாகவும் குற்றம் சாட்டினார்.

வாழ்க்கை 
உமா தேவி 1959ஆம் ஆண்டில் ஆந்திராவின் அனந்தபூரில், ஜவலாகர் ஞானோபா ராவ் மற்றும் ஜவலாகர் துளசிபாய் ஆகியோருக்கு மகளாகப் பிறந்தார். 1982ஆம் ஆண்டில் அனந்தபூரில் உள்ள சிறீ சத்ய சாய் உயர் கல்வி நிறுவனத்தில் வணிகத்தில் இளங்கலை பட்டமும், 1986ஆம் ஆண்டில் அனந்தாப்பூரில் உள்ள சிறீ கிருஷ்ணதேவராய பல்கலைக்கழகத்தில் சட்டத்தில் இளங்கலைப் பட்டமும் பெற்றார்.  சிதம்பரம், அண்ணாமலை பல்கலைக்கழகத்தில் சட்டத்தில் முதுகலைப் பட்டமும் பெற்றார்.

தொழில் 
உமா தேவி 1986ஆம் ஆண்டில் ஆந்திரப் பிரதேச வழக்கறிஞர் கழகத்தில் சேர்ந்தார். ஆரம்பத்தில் அனந்தபூரில் உள்ள மாவட்ட நீதிமன்றங்களில் பயிற்சி பெற்றார். 1996ஆம் ஆண்டில் மாவட்ட நீதிபதியாக நியமிக்கப்பட்ட இவர், கர்னூல், மதனப்பள்ளி, வாரங்கல், விசாகப்பட்டினம் மற்றும் ஐதராபாத்து உள்ளிட்ட பல இடங்களில் மாவட்ட முதன்மை நீதிபதியாக பணியாற்றியுள்ளார். இவர் ஐதராபாத்தில் உள்ள சிறிய பிரச்சனைகளுக்கான நீதிமன்றத்தின் தலைமை நீதிபதியாக நியமிக்கப்பட்டார்.

சனவரி 2017 அன்று, இவர் ஆந்திரப் பிரதேச உயர் நீதிமன்றத்தில் நீதிபதியாக நியமிக்கப்பட்டார்.

காங்கிரசு கட்சி உறுப்பினர்கள் ஆந்திரப் பிரதேச நீதித்துறையை சமூக ஊடகங்களில் விமர்சித்ததைத் தொடர்ந்து, அக்டோபர் 2020இல், உமா தேவி மற்றும் மற்றொரு நீதிபதி ராகேஷ் குமார் ஆகியோர் இந்தியாவின் புலனாய்வு நிறுவனமான மத்திய புலனாய்வுப் பிரிவு (சிபிஐ) க்கு இந்த சமூக ஊடக பதிவுகளை ஆய்வு செய்யுமாறு உத்தரவிட்டனர். தேவி மற்றும் குமார் ஆகியோர் இரண்டு மாதங்களில் முதல் தகவல் அறிக்கை தாக்கல் செய்ய உத்தரவிட்டனர். அதாவது குற்றவியல் செயல்முறையைத் தொடங்கும் ஒரு காவல்துறை ஆவணம், இந்த சமூக ஊடக இடுகைகளை உருவாக்கும் நபர்களுக்கு எதிராகத் தயாரிக்க உத்தரவிட்டார்.தேவி மற்றும் குமார் ஆகியோர் இந்த விமர்சனங்களை "குடியரசு தத்துவத்திற்கு ஆபத்தானது" என்று விவரித்தனர். இந்த உத்தரவு பரவலாக அறிவிக்கப்பட்டது.

மேற்கோள்கள் 

அண்ணாமலைப் பல்கலைக்கழ முன்னாள் மாணவர்கள்
21-ஆம் நூற்றாண்டு இந்திய நீதிபதிகள்
ஆந்திரப் பிரதேச நபர்கள்
வாழும் நபர்கள்
1959 பிறப்புகள்